stanford-oval/wikipedia huggingface dataset:
Tribe

| Tribe Queensrÿche |
| --- | --- | --- |

Studioalbumin tiedot
 Äänitetty : 2003
 Julkaistu: 22. kesäkuuta 2003
 Tuottaja(t): Queensrÿche
 Tyylilaji: progressiivinen metalli
 Kesto: 0?.0?
 Levy-yhtiö: Sanctuary Records
Queensrÿche muut julkaisut
| Classic Masters 2003 | Tribe 2003 | The Art of Live 2004 |
Tribe on metalliyhtye Queensrÿchen vuonna 2003 julkaistu kahdeksas studioalbumi. Vuonna 1997 lähtenyt kitaristi Chris DeGarmo palasi yhtyeeseen levyn teon ajaksi ja teki albumille muutamia kappaleita, mutta ei jäänyt pysyvästi. Albumin julkaisun jälkeen yhtyeen toiseksi kitaristiksi tuli Mike Stone.
Empire-albumin tapaan Tribestä on julkaistu DVD-Audio-versio. DVD:llä on lisäksi ”Desert Dance” -kappaleen livevideo, kuvagalleria sekä kaikkien laulujen sanoitukset.
Kappaleet

Open – 4.32 (Chris DeGarmo, Geoff Tate, Michael Wilton)
Losing Myself – 4.12 (Mike Stone, Tate)
Desert Dance – 3.57 (DeGarmo, Scott Rockenfield, Tate, Wilton)
Falling Behind – 4.28 (DeGarmo, Tate)
The Great Divide – 4.01 (Tate, Wilton)
Rhythm of Hope – 3.31 (Rockenfield, Tate, Wilton)
Tribe – 4.39 (Eddie Jackson, Rockenfield, Tate, Wilton)
Blood – 4.13 (Rockenfield, Tate, Wilton)
The Art of Life – 4.12 (DeGarmo, Tate)
Doin' Fine – 3.52 (DeGarmo, Tate)
Kokoonpano

Chris DeGarmo – kitara
Eddie Jackson – basso
Scott Rockenfield – rummut
Geoff Tate – laulu
Michael Wilton – kitara
Aiheesta muualla

Queensrÿche.com – Tribe
Tribe Discogsissa. (englanniksi)
Albumi Tribe Encyclopaedia Metallum -sivustolla (englanniksi)
Tähkätimanttiananas

| Tähkätimanttiananas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Ananaskasvit Bromeliaceae
Suku::  Timanttiananakset Guzmania
Laji::  monostachia
Kaksiosainen nimi
 Guzmania monostachia  (L.) Rusby ex Mez 
Muunnokset
 Guzmania monostachia var. monostachia  Guzmania monostachia var. variegata 
Katso myös
   Tähkätimanttiananas Wikispeciesissä   Tähkätimanttiananas Commonsissa 
Infobox OKVirheellinen NIMI-arvo: 
Tähkätimanttiananas (Guzmania monostachia) on ananaskasvien (Bromeliaceae) heimoon, timanttiananasten (Guzmania) sukuun kuuluva kasvilaji. Siitä voidaan erottaa ainakin kaksi muunnosta.
Tähkätimanttiananaksen lehdet kasvavat monilehtisenä ruusukkeena ja lehdet ovat 30–40 cm pitkiä ja teräväkärkisiä. Kukinto on pysty, enintään 15 cm pitkä, lieriömäinen ja monikukkainen.
Tähkätimanttiananas kasvaa Floridassa, Väli-Amerikassa, Karibialla ja Etelä-Amerikassa.
Toonika

Toonika tarkoittaa sävellajin tai sävelasteikon perussäveltä eli ensimmäistä säveltä. Duuri- ja mollisävellajeja nimitetään toonikasävelen mukaan: esimerkiksi C-duurin toonika on C, a-mollin a. Toonikaa vastaa duurissa solmisaatiotavu do ja mollissa la.
Väli toonikasta toonikaan on yksi (puhdas) oktaavi. Tonaalisessa musiikissa melodia loppuu usein toonikaan.
Toonikasointu

Toonikasointu eli peruskolmisointu on kussakin sävellajissa kolmisointu, jonka pohjasävelenä on toonika ja johon kuuluvat lisäksi sävelasteikon kolmas ja viides sävel.  Duuri- ja mollisävellajien I asteen soinnusta käytetään nimitystä toonikasointu.
Normaalisti kadenssi päättyy toonikasointuun.
| toonika | supertoonika | mediantti | subdominantti | dominantti | submediantti | johtosävel |
Toonapuut

| Toonapuut |
| --- | --- |
 Jaavantoonapuu (Toona ciliata)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Sapindales
Heimo::  Mahonkikasvit Meliaceae
Suku::  Toonapuut Toona  M.Roem.
Katso myös
   Toonapuut Wikispeciesissä   Toonapuut Commonsissa 
Infobox OKNimi-testi OK: 
Toonapuut (Toona) on kasvisuku, joka kuuluu mahonkikasvien heimoon. Sukuun kuuluu viisi lajia. Setrelat (Cedrela) ovat toonapuiden lähisukulaisia.
Lajeja

australiantoonapuu (Toona australis, syn. T. ciliata var. australis)
filippiinientoonapuu (Toona calantas)
jaavantoonapuu (Toona ciliata)
kiinantoonapuu (Toona sinensis, myös T. chinensis)
indonesiantoonapuu (Toona sureni)
The Heat

| The Heat |
| --- | --- |
 Elokuvan Blu-rayn kansi
Ohjaaja:  Paul Feig
Käsikirjoittaja:  Katie Dippold
Tuottaja:  Peter Chernin Jenno Topping
Säveltäjä:  Michael Andrews
Kuvaaja:  Robert Yeoman
Leikkaaja:  Jay Deuby Brent White
Pääosat:  Sandra Bullock Melissa McCarthy
Valmistustiedot
Valmistusmaa:  Yhdysvallat
Tuotantoyhtiö:  Twentieth Century Fox Film Corporation Chernin Entertainment
Levittäjä:  20th Century Studios InterCom Netflix
Ensi-ilta:   28. kesäkuuta 2013   20. syyskuuta 2013
Kesto:  117 minuuttia
Alkuperäiskieli:  englanti
Budjetti:  43 000 000 dollaria
Tuotto:  229 930 771 dollaria
Katsojat:  21 651 (Suomi)
Aiheesta muualla
IMDb 
Elonet
AllMovie
Infobox OKNimi-testi OK: 
The Heat on vuonna 2013 ensi-iltansa saanut Paul Feigin ohjaama komediallinen toimintaelokuva. Se kertoo kahdesta poliisista, jotka joutuvat vasten tahtoaan työskentelemään yhdessä huumekauppiaan jäljittämiseksi. Elokuvan pääosissa ovat Sandra Bullock ja Melissa McCarthy.
Elokuva sai ensi-iltansa Yhdysvalloissa 28. kesäkuuta 2013 ja Suomessa 20. syyskuuta 2013. Suomessa elokuva sai alun perin ikärajamerkinnän K12, mutta myöhemmin elokuvien ikärajoja valvova Meku nosti ikärajamerkinnän 16 vuoteen väkivaltakriteerin perusteella. Sen mukaan väkivaltatilanteisiin liittyvää ahdistavuutta lieventää kuitenkin elokuvan selkeä toimintakomediakonteksti.
Juoni

Sarah Ashburn (Sandra Bullock) on erittäin ammattitaitoinen FBI-agentti, joka ei kuitenkaan ylimielisyytensä vuoksi tule toimeen kollegoidensa kanssa. Hänen pomonsa (Demián Bichir) lähettää hänet Bostoniin etsimään huumeparoni Simon Larkinia ja lupaa ylennyksen, jos hän onnistuu tehtävässä.
Bostonissa Ashburn joutuu työskentelemään paikallisen konstaapelin Shannon Mullinsin (Melissa McCarthy) kanssa, jonka väkivaltainen ja kaoottinen lähestymistapa asioihin poikkeaa jyrkästi Ashburnin tavoista käsitellä asioita. Mullinsin veli Jason (Michael Rapaport) on juuri vapautunut vankilasta, jonne Mullins itse hänet lähetti, ja saattaa olla sekaantunut huumesotkuihin.
Näyttelijät

| 0 | 1 | 2 |
| --- | --- | --- |
|  Sandra Bullock  | … |  FBI:n erikoisagentti Sarah Ashburn   |
|  Melissa McCarthy  | … |  konstaapeli Shannon Mullins   |
|  Demián Bichir  | … |  Hale   |
|  Marlon Wayans  | … |  Levy   |
|  Michael Rapaport  | … |  Jason Mullins   |
|  Jane Curtin  | … |  Mullinsin perheen äiti   |
|  Dan Bakkedahl  | … |  DEA:n erikoisagentti Garrett Craig   |
|  Taran Killam  | … |  DEA:n erikoisagentti Adam / Simon Larkin   |
|  Michael McDonald  | … |  Julian Vincent   |
|  Thomas F. Wilson  | … |  ylikomisario Woods   |
|  Kaitlin Olson  | … |  Tatiana Krumula   |
Julkaisu ja vastaanotto

Elokuva näytettiin Yhdysvalloissa 3 181 teatterissa ja se tuotti avausviikonloppunaan 39 115 043 dollaria. Elokuva tuotti Yhdysvalloissa yhteensä 159 582 188 dollaria ja maailmanlaajuisesti 70 348 583 dollaria eli yhteensä 229 930 771 dollaria.
Rotten Tomatoes -internetsivustolla 66 % kriitikoista on antanut elokuvalle positiivisen arvosanan 6,2/10 keskiarvolla. Keräys perustuu 163 arvioon. 142 500 käyttäjästä 73 % on puolestaan antanut elokuvalle positiivisen arvosanan 3,8/5 keskiarvolla. Metacritic-sivustolla 37 kriitikkoa on antanut elokuvalle arvosanan 60/100 ja 188 käyttäjää keskiarvon 6,5/10.
Helsingin Sanomien Nyt-liite antoi elokuvalle kolme tähteä viidestä ja luonnehti sitä keskivertohauskaksi elokuvaksi. Yle, Iltalehti ja Ilta-Sanomat antoivat elokuvalle kaksi tähteä. V2.fi antoi elokuvalle yhden tähden ja moitti muun muassa tarinan kerrontaa.
Elokuva julkaistiin DVD- ja Blu-ray-tallenteina Yhdysvalloissa 15. lokakuuta 2013 ja Suomessa 31. joulukuuta 2013. Tallenteet sisältävät muun muassa poistettuja kohtauksia.
Julkaisu ja vastaanotto > Palkinnot

| Vuosi | Palkinto | Kategoria | Ehdolla | Tulos |  |
| --- | --- | --- | --- | --- | --- |
| 2013 | Teen Choice Awards | Kesän komediaelokuva | Kesän komediaelokuva | Ehdokkuus |  |
| 2013 | Teen Choice Awards | Kesän elokuvatähti | Sandra Bullock | Voitti |  |
| 2013 | Teen Choice Awards | Kesän elokuvatähti | Melissa McCarthy | Ehdokkuus |  |
| 2013 | Teen Choice Awards | Paras kemia | Sandra Bullock Melissa McCarthy | Voitti |  |
| 2013 | Teen Choice Awards | Paras raivokohtaus | Melissa McCarthy | Ehdokkuus |  |
| 2013 | Women Film Critics Circle | Paras komedianäyttelijätär | Melissa McCarthy | Voitti |  |
| 2014 | Critics' Choice Movie Awards | Paras komediaelokuva | Paras komediaelokuva | Ehdokkuus |  |
| 2014 | Critics' Choice Movie Awards | Paras naispääosa komediaelokuvassa | Sandra Bullock | Ehdokkuus |  |
| 2014 | Critics' Choice Movie Awards | Paras naispääosa komediaelokuvassa | Melissa McCarthy | Ehdokkuus |  |
| 2014 | People's Choice Awards | Paras komediaelokuva | Paras komediaelokuva | Voitti |  |
| 2014 | People's Choice Awards | Paras elokuvakaksikko | Sandra Bullock   Melissa McCarthy | Ehdokkuus |  |
| 2014 | MTV Movie Awards | Paras komediaesiintyminen | Melissa McCarthy | Ehdokkuus |  |
Aiheesta muualla

Virallinen sivusto
The Heat Internet Movie Databasessa (englanniksi)
Tulikaulus

| Tulikaulus |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tulikaulukset Pityriaseidae
Suku::  Pityriasis  Lesson, 1839
Laji::  gymnocephala
Kaksiosainen nimi
 Pityriasis gymnocephala  (Temminck, 1836) 
Katso myös
   Tulikaulus Wikispeciesissä   Tulikaulus Commonsissa 
Infobox OKNimi-testi OKIUCN-testi OK: 
Tulikaulus (Pityriasis gymnocephala) eli aikaisemmalta nimeltään borneonlepinkäinen on varpuslintuihin kuuluva lintu ja tulikaulusten (Pityriaseidae) heimon ainoa laji. Tulikaulus on luokiteltu silmälläpidettäväksi lajiksi, ja sitä tavataan ainoastaan Kaakkois-Aasiassa. Lajin määrä on tippunut luultavasti metsien tuhoamisen seurauksena. Linnut elävät suurina äänekkäinä parvina ja lentäessään heiluttavat siipiään nopeaan tahtiin.
Koko ja ulkonäkö

Tulikaulus on pienehkö, pääosin punamusta lintu, jolla on punaista erityisesti päässä, päälaki on kuitenkin oranssin värinen. Pelkästään mustaa tulikauluksella on nokassa, siivissä, selän alaosassa ja pyrstössä. Korvien ympärillä on harmaanruskeat laikut, jotka näkyvät helpohkosti. Tulikauluksella on lyhyt pyrstö ja pienet jalat.
Levinneisyys

Lajia tavataan luonnonvaraisena ainoastaan Borneolla (Bruneissa, Indonesiassa ja Malesiassa). Lajia tavataan yleensä alankojen turvesoilta alle 1 000 metrin korkeudella merenpinnasta. Turvesoiden vähentymisen seurauksena myös kanta on pienentynyt. Tulikaulus on paikkalintu.
Lisääntyminen ja ravinto

Tulikauluksen ruokavalioon kuuluu suuret hyönteiset ja pienet selkärankaiset. Etsiessään hyönteisiä, lintu heiluu sinne tänne.
Tutkimusalus Muikku

| M/s Muikku |
| --- | --- |
 Tutkimusalus Muikku Turussa
Tyyppi:  Matkustaja-alus/lastialus
Lippuvaltio:  Suomi
Kotipaikka:  Helsinki
IMO-numero:  7935307
Tunnuskirjaimet:  OHMM
Aiemmat nimet:  M/s Särkkä
Omistaja:  TMSJ Group Oy
Rakennustelakka:  Hollmingin Rauman telakka, Suomi
Luovutettu:  1969
Tekniset tiedot
Pituus:  27.7 m
Leveys:  6.9 m
Syväys:  2,00 m
Nopeus:  10 kn
Hyttejä:  8
Miehistö:  2-4
Tutkimusalus Muikku on entinen Etelä-Savon ympäristökeskuksen omistama merentutkimusalus. Aluksen tutkimuslaitteiden hankinnasta ja ylläpidosta, laboratoriotoiminnoista sekä käytön koordinoinnista vastasi Joensuun yliopisto. Kalastusteknisistä laitteista vastasi Riista- ja kalatalouden tutkimuslaitos.
Lokakuussa 2017 Muikku siirtyi Suomen Saaristokuljetus Oy:n hallintaan ja TMSJ Group Oy:n omistukseen. Yhtiö entisöi ja kunnosti alusta huomattavasti. Alus toimi hotellilaivana Helsingin Kauppatorilla talvikauden 2017–2018. Keväällä 2018 alus myytiin Raumalle ravintolakäyttöön. TMSJ Group Oy osti Muikun takaisin heinäkuussa 2022. Jatkossa Muikku toimii tilaus- ja reittiliikenteessä sekä satamassa ollessaan juhlatilana ja majoitusyksikkönä. Muikku on TRAFICOM:n katsastama kauppa-alus ja rekisteröity Suomen lipun alle. Aluksen kotisatama on Helsinki.
Tekniset tiedot

Muikun runko on valmistettu teräksestä. Pituutta aluksella on 27,7 metriä, leveyttä 6,9 metriä ja syväys on 2,1 metriä. Laivan matkanopeus on 10 solmua.
Tulijärvi (Virrat)

| Tulijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°16′03″N, 23°54′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Ristijärveen 
Järvinumero:  35.417.1.025
Mittaustietoja
Pinnankorkeus:  143,3 m  
Rantaviiva:  4,281 km  
Pinta-ala:  19,19 ha  
Saaria:  ei saaria 
 fiTulijärvi 
Tulijärvi  on Pirkanmaalla Virroilla Siekkiskylän lähellä sijaitseva järvi.
Maantietoa

Järven pinta-ala on 19,2 hehtaaria, se on 1,2 kilometriä pitkä ja 750 metriä leveä. Järvellä ei ole kartan mukaan saaria.  Sen rantaviivan pituus on 4,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Järven vedenpinnan korkeus on 143,3 metriä mpy.
Tutkimusohjelmayksikkö

Tutkimusohjelmayksikkö (TOY), Englanniksi Research Programs Unit (RPU), on yksi kolmesta Helsingin yliopiston lääketieteellisen tiedekunnan yksiköstä. Se on omistettu lääketieteelliseen tutkimukseen ja on osa Helsingin Akateemisestä lääketiedekeskuksesta AMCH, joka sijaitsee Helsingin yliopiston Meilahden kampuksella.
Ulkoinen ja kansainvälinen tieteellinen neuvosto valitsee tutkimusohjelmat ja niiden tukimusryhmät 4-6 vuoden välein kilpaillun haun kautta. Tällä hetkellä RPU koostuu yhdeksästä tutkimusohjelmasta: Soveltavan kasvaingenomiikan tutkimusohjelma, Kliinisen ja molekulaarisen metabolian tutkimusohjelma, Ihmisen mikrobiomit tutkimusohjelma, Yksilöllisen lääkehoidon tutkimusohjelma, Unen ja stressin tutkimusohjelma, Systeemisen onkologian tutkimusohjelma, Translationaalisen syöpälääketieteen tutkimusohjelma, Translationaalisen immunologian tutkimusohjelma, Kantasolujen ja metabolian tutkimusohjelma. Nykyiset ohjelmat toimivat vuoden 2025 loppuun asti. Suurin osa TOY:n laboratorioista ja tiloista sijaitsee Biomedicum Helsingin tutkimuskeskuksessa. TOY:n nykyinen johtaja on Henna Tyynismaa.
Aiheesta muualla

Tutkimusohjelmayksikön kotisivut
Tähtimukulaparta

| Tähtimukulaparta |
| --- | --- |

Tieteellinen luokittelu
Kunta::  Kasvit Plantae
Kaari::  Näkinpartaislevät Charophyta
Luokka::  Charophyceae
Lahko::  Charales
Heimo::  Characeae
Suku::  Mukulaparrat Nitellopsis
Laji::  obtusa
Kaksiosainen nimi
 Nitellopsis obtusa  (N.A.Desvaux) J.Groves 
Infobox OKNimi-testi OK: 
Tähtimukulaparta (Nitellopsis obtusa) on mukulapartojen sukuun kuuluva levälaji. Sen sekovarsi on noin 20–50 cm korkea ja vahvarakenteinen. Nivelvälit ovat enimmillään 20 cm mittaisia. sädehaaroissa on joskus tukisoluja. Kasvin sekovarressa, etenkin sen alaosassa on mukulamaisia muodostumia. Sitä esiintyy makeassa vedessä ja vähäsuolaisessa murtovedessä 8 metrin syvyyteen saakka. Tähtimukulaparta on vaaleanvihreä. Sen mukulamaiset muodostumat ovat itiöpesäkkeitä, jotka saattavat kulkeutua nisäkkäiden ja lintujen mukana uusille alueille.
Tomoki Iwata

| 0 | 1 | 2 |
| --- | --- | --- |

Henkilötiedot
Koko nimi: Tomoki Iwata
Syntymäaika: 7. huhtikuuta 1997 (ikä 27)
Syntymäpaikka: Ōita, Japani
Kansalaisuus:  Japani
Pelipaikka: Puolustaja
Pituus: 178 cm
Seura
Seura: Oita Trinita
Pelinumero: 29
Seurat
| Vuodet | Seura | O (M) |
| 2015– | Oita Trinita | 56 (1) |
Maajoukkue
| 2019– | Japani | 2 (0) |
 Seurajoukkueuran tilastot kattavat vain kansalliset sarjat.
Tomoki Iwata (jap. 岩田 智輝, Iwata Tomoki; s. 7. huhtikuuta 1997 Ōita) on japanilainen jalkapalloilija.
Jalkapallomaajoukkue

Iwata debytoi Japanin maajoukkueessa kesäkuussa 2019. Hän kuului Japanin joukkueeseen myös Copa Américassa 2019. Hän on pelannut kaksi maaottelua.
Kiribati kesäolympialaisissa 2012

Kiribati osallistui Lontoon kesäolympialaisiin vuonna 2012 joukkueella, johon kuului kolme urheilijaa kahdesta eri lajista. Maa ei saavuttanut mitaleita kisoissa. Lipunkantajana avajaisissa ja päättäjäisissä toimi painonnostaja David Katoatau.
Joukkue > Painonnosto

David Katoatau - Miesten alle 94 kg
Joukkue > Yleisurheilu

Nooa Takooa - Miesten 100 metrin juoksu
Kaingaue David - Naisten 100 metrin juoksu
Tubal-Kain

Seppä Tubal-Kain Andrea Pisanon teoksessa (1334–1336)
Tubal-Kain (tai Tuubal-Kain, Tubalkain) (hepr. ‏בַל קַיִן‎) on Raamatun Ensimmäisessä Mooseksen kirjassa esiintyvä henkilö. Raamatun mukaan hän oli Kainin jälkeläisen Lemekin ja Sillan poika. Tubal-Kain oli Naaman veli ja Jabalin ja Jubalin velipuoli. Hänen sanotaan olleen seppä, ”joka aloitti pronssin ja raudan takomisen”.
Tubal-Kainiin viitataan vapaamuurareiden rituaaleissa.
Tähkävaahtera

| Tähkävaahtera |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Saippuamarjakasvit Sapindaceae
Suku::  Vaahterat Acer
Laji::  spicatum
Kaksiosainen nimi
 Acer spicatum  Lam. 

Katso myös
   Tähkävaahtera Wikispeciesissä   Tähkävaahtera Commonsissa 
Infobox OKNimi-testi OKIUCN-testi OK: 
Tähkävaahtera (Acer spicatum) on vaahteroiden (Acer) sukuun kuuluva laji, joka kasvaa luonnonvaraisena Pohjois-Amerikan koillisosissa. Levinneisyysalue ulottuu pohjoisessa Saskatchewaniin ja Newfoundlandiin ja etelässä Pennsylvaniaan sekä Appalakkien vuoristossa Georgian pohjoisosiin.
Tähkävaahtera on kesävihanta pieni puu tai pensas, joka kasvaa 3–8 metrin korkuiseksi.
Aiheesta muualla

Suomen Lajitietokeskus: Tähkävaahtera – Acer spicatum
Tubabao

Tubabao
| --- | --- |
Sijainti:  11°02′31″N, 125°41′25″E Itä-Samar Itä-Visayas Filippiinit
Saariryhmä:  Visayas
Vesialue:  Filippiinit
Merialue:  Tyyni valtameri
Korkein kohta:  25  m 
muokkaa - muokkaa wikitekstiä - muokkaa Wikidataa
Tubabao on pieni saari Samarin saaren vieressä Itä-Filippiineillä Mindaon eteläpuolella. UNHCR käytti saarta evakuoidessaan noin 5 000 venäläisemigranttia, jotka pakenivat Kiinasta kommunistien valtaan nousua vuosina 1950–1949.[lähde? ]
Venäläisemigrantit, jotka olivat paenneet Lokakuun vallankumousta vuonna 1917 ja Venäjän sisällissotaa, asettuivat aseumaan lähinnä Harbiniin ja Shanghain. Kun Kiinasta tuli kommunistinen valtio, pakolaiset pakenivat joko Hongkongiin tai heidät evakuoitiin muualle. Tubabao oli yksi paikka, jonne pakolaista vietiin. Monet Tubabaon pakolaisista muuttivat Australiaan tai Yhdysvaltoihin.
Transoxiana

Transoxiana 700-luvulla
Transoxiana tai Transoxania (Transoksiana, Transoksania) on muinainen nimi Keski-Aasian sille osalle, jossa nykyään sijaitsee Uzbekistan, Tadžikistan, eteläinen Kirgisia ja lounainen Kazakstan. Maantieteellisesti se on suppeimmassa mielessä jokien Amudarja ja Syrdarja välinen alue, mistä roomalaiset käyttivät nimeä, joka tarkoittaa maata "Oxus-virran (eli Amudarjan) toisella puolella". Persian suuntaan Transoxianan lähin naapuri on Khorasanin maakunta. Idän silkkitie kulki molempien alueiden halki. Laajassa mielessä sanalla voitiin tarkoittaa kaikkea maata Kiinaan asti, eli koko Keski-Aasiaa.
Maantieteellisesti Transoxiana on ollut aroa ja puoliaavikkoa. Alueen vanhoja elinkeinoja ovat olleet lampaiden ja hevosten  kasvatus. Kaupunkeja oli keitailla ja Silkkitien varressa. Väestö jakautui heimoihin ja klaaneihin  ja kaupankäynti paimentolaisten ja kaupunkilaisten välillä oli tiivistä. Paimentolaiset hyökkäsivät usein kaupunkeihin ja perustivat paimentolaisvaltioita. Toisinaan nomadit liittoutuivat ja alistivat Lähi-idän tai Kiinan maanviljelyyn perustuvia valtioita. Tällaiset valloitukset toistuivat tuhansia vuosia 1700-luvulle asti. Tällöin Keski-Aasia jaettiin Venäjän ja Kiinan imperiumien kesken.
Historiaa

Ennen arabivalloitusta alue oli turkkilaisten nomadien ja kiinalaisten kiistakapula. Siellä oli useita kaupunkivaltioita, suurimpina Buhara ja Samarkand. Arabihyökkäykset alueelle alkoivat 600-luvulla, mutta se valloitettiin vasta 700-luvun alussa. Abbasidien noustessa valtaan vuonna 750 alkoi alueen kulttuurinen yhdentyminen kalifaattiin ja sen uskontoon. Hashim ibn Hakim kapinoi sieltä käsin vuosina 777–779 abbasideja vastaan.
Historiaa > Samanidit

Sassanidien ajoista lähtien alueen hallitseva suku olivat samanidit. Kalifi al-Mamunin (813–833) aikana he irrottivat Transoxianan Bagdadin hallinnasta, vaikka muodollisesti jatkoivat kalifien kuvernööreinä. Samanidit (n. 819–1005) ottivat pääkaupungikseen Buharan. Samanidien aikana islam levisi turkkilaisten paimentolaisten keskuuteen. 1000-luvun alussa turkkilaiset heimot kukistivat samanidit, mutta omaksuivat samalla näiden hallintomallit.
Transoxiana oli islamilaisen maailman tärkeitä keskuksia keskiajalla. Sen suurimpia kaupunkeja olivat Buhara ja Samarkand. Persian kieli nousi kirjakieleksi ja alue nautti sekä talouden että kulttuurin kukoistuksesta. Sieltä olivat kotoisin monet henkilöt, jotka vaikuttivat islaminuskon kehitykseen 800-luvulla, kuten Muhammed ibn Ismail al-Bukhari (810–870) ja Abu Isa Muhammad at-Tirmidhi (824–892). Sieltä oli kotoisin myös islamilaisen maailman suurimpiin tiedemiehiin kuulunut Avicenna (980–1037).
Historiaa > Myöhemmät vaiheet

1000-luvun alussa turkkilaiset heimot kukistivat samanidit, mutta omaksuivat samalla näiden hallintomallit. 1200-luvulla mongolit valtasivat Transoxianan. 1400-luvulla se oli Timur-Lenkin (1366–1405) imperiumin keskus pääkaupunkinaan Samarkand. Venäläiset valloittivat alueen vuonna 1865.
1900-luvun lopulla alueen valtiot itsenäistyivät. Niihin kuuluvat Uzbekistan, sekä osia Turkmenistanista, Tadžikistanista ja Kazakstanista.
Transnistrian kuvernementti

Transnistrian kuvernementti (romaniaksi Guvernământul Transnistriei), oli toisen maailmansodan aikana 19. elokuuta 1941 – 29. tammikuuta 1944 Romanian hallinnoima alue Dniestrin ja Etelä-Bugin (Buh) välillä, jonka akselivallat valloittivat Neuvostoliitolta Barbarossa-operaation alussa syksyn 1941 alkuun mennessä. Alue muodostettiin Dniestr-joen länsipuolella olevasta osasta Bessarabiaa) ja eteläisen Bug-joen itäpuolella olevasta osasta erottamalla se Saksan Ukrainan valtakunnankomissariaatista. Eteläpuolelle jäi Mustanmeren rannikko. Kuvernementti kattoi nykyisen Transnistrian alueen ja idässä alueet Dniesteristä itään sijaitsevan Odessan ja eteläisen Vinnytsjan alueen. Odessasta tuli Transnistrian kuvernementin hallinnollinen pääkaupunki.
Alue kuului ensimmäistä kertaa historiassa kokonaisuutena Romaniaan. Natsi-Saksan johtaja Adolf Hitler suostutteli akselivaltoihin kuuluneen Romanian johtajan marsalkka Ion Antonescun ottamaan valloitetun Transnistrian kuvernementin alueen korvauksena Wienin toisen välitystuomioistuimen päätöksellä Romanian Unkarille elokuussa 1940 menettämän Pohjois-Transilvanian tilalle. Romanian hallinnasta huolimatta Romanian hallitus ei sisällyttänyt muodollisesti Transnistriaa osaksi Romanian kuningaskuntaa, vaan muodosti siitä romanialaisen kuvernöörin hallitseman kuvernementin. Lopullinen ratkaisu jäi kuitenkin avoimeksi johtuen käynnissä olleesta maailmansodasta.